อายุ 40 ปี ปกติมีประจำเดือนมาประมาณ 4-5 วันตามปกติ 2 เดือนมานี้ ประจำเดือนมา4-5 วัน แล้วเว้นหายไป 2-3 วันก็มาอีกแบบกระปริบกระปอย แต่เดือนล้าสุดมาอีก 4-5วัน เว้นไป3-4 วันมาอีก เป็นลิ่มใหญ่ๆ แต่ไม่มาทั้งวันนะคะ กลางวันบ้าง กลางคืนบ้าง กังวลมากๆค่ะไม่ทราบต้องไปพบแพทย์ไหมค่ะ
สวัสดีค่ะ การมีเลือดออกกระปริดกระปรอยจากช่องคลอดที่ไม่ใช่ประจำเดือน อาจเกิดจาก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-เนื้องอกมดลูก-มีแผลที่บริเวณอวัยวะเพศ-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-ถุงน้ำรังไข่ชนิดที่สร้างฮอร์โมนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์